LV
27.3.2023.
Eiropas Savienības Oficiālais Vēstnesis
C 112/31
Vispārējās tiesas 2023. gada 8. februāra spriedums – Carpatair/Komisija (Lieta T-522/20) (1) (Valsts atbalsts – Aviopārvadājumu nozare – Pasākumi, ko Rumānija īstenojusi par labu Timišoaras lidostai – Pasākumi, ko Timišoaras lidosta īstenojusi par labu Wizz Air un lidsabiedrībām, kuras izmanto šo lidostu – Lēmums, kura vienā daļā secināts, ka Timišoaras lidostai un lidsabiedrībām, kas to izmanto, nav piešķirts valsts atbalsts – Lidostas maksas – Atcelšanas prasība – Reglamentējošs akts – Individuāls skārums – Būtiska ietekme uz konkurētspējas stāvokli – Tiešs skārums – Interese celt prasību – Pieņemamība – LESD 107. panta 1. punkts – Selektivitāte – Priekšrocība – Privātā komersanta kritērijs) (2023/C 112/39) Tiesvedības valoda – angļu Lietas dalībnieki Prasītāja: Carpatair SA (Timišoara, Rumānija) (pārstāvji: J. Rivas Andrés un A. Manzaneque Valverde, advokāti)
Atbildētāja: Eiropas Komisija (pārstāvji: F. Tomat un C. Georgieva)
Personas, kas iestājušās lietā atbildētājas prasījumu atbalstam: Wizz Air Hungary Légiközlekedési Zrt.
(Wizz Air Hungary Zrt.)
(Budapešta, Ungārija) (pārstāvji: E. Vahida, S. Rating un I.-G. Metaxas-Maranghidis, advokāti), Societăţii Naţionale “Aeroportul Internaţional Timişoara – Traian Vuia” SA (AITTV) (Ghiroda, Rumānija) (pārstāvji: V. Power un R. Hourihan, solicitors)
Priekšmets Ar prasību, kura pamatota ar LESD 263. pantu, prasītāja lūdz atcelt Komisijas Lēmumu (ES) 2021/1428 (2020. gada 24. februāris) par valsts atbalstu SA.31662 – C/2011 (ex NN/2011), ko Rumānija sniegusi Timišoaras starptautiskajai lidostai –Wizz Air (OV 2021, L 308, 1. lpp.), ciktāl tajā ir secināts, ka konkrēti pasākumi nav uzskatāmi par valsts atbalstu LESD 107. panta 1. punkta izpratnē.
Rezolutīvā daļa 1) Atcelt Komisijas Lēmuma (ES) 2021/1428 (2020. gada 24. februāris) par valsts atbalstu SA.31662 – C/2011 (ex NN/2011), ko Rumānija sniegusi Timišoaras starptautiskajai lidostai – Wizz Air, 2. pantu, ciktāl tajā ir secināts, ka lidostas maksas, kas minētas 2010. gada Aeronavigācijas informācijas publikācijā, un 2008. gadā noslēgtās vienošanās (nolīgumi) starp Societăţii Naţionale “Aeroportul Internaţional Timişoara – Traian Vuia” SA (AITTV) un Wizz Air Hungary Légiközlekedési Zrt.
(Wizz Air Hungary Zrt.) (ar 2010. gada grozījumiem) nav uzskatāmas par valsts atbalstu.
2) Eiropas Komisija sedz savus tiesāšanās izdevumus, kā arī atlīdzina Carpatair SA tiesāšanās izdevumus.
3) Wizz Air Hungary un AITTV sedz savus tiesāšanās izdevumus.
(1)
OV C 378, 9.11.2020.